cyanic-selkie/wikianc huggingface dataset:
Roger Bambuck
Bambuck vant en olympisk bronsemedalje i friidrett i Sommer-OL 1968 i Mexico by. Han var med på det franske stafettlaget som kom på tredjeplass på 4 x 100 meter stafett for menn bak USA og Cuba. De andre på laget var Jocelyn Delecour, Claude Piquemal og Gérard Fénouil. Bambuck kom på femteplass på 100- og 200 meter.
I EM i friidrett 1966 vant Bumback tre medaljer, to gull- og en sølvmedalje. Han vant 200 meter og han var også med på det franske stafettlaget som vant 4 x 100 meter stafett. Han ble nummer to på 100 meter.
Paul Hartmann
Paul Ernst Wilhelm Hartmann (født 12. oktober 1878 i Kongsberg, død 5. desember 1974 i Oslo) var en norsk jurist og embetsmann, mest kjent som finansminister i Johan Nygaardsvolds regjering under andre verdenskrig og som borgermester (finansrådmann) i Oslo i perioden 1928 til 1948.
Hartmann vokste opp i Kongsberg og tok examen artium i Kristiania i 1896, før han startet med jusstudier og ble cand. jur. i 1901. Etter noen år som sakfører ble han sekretær i Kirkedepartementet i perioden 1906 til 1909. Han arbeidet deretter i flere ulike kommunale stillinger til han ble utnevnt til rådmann for lønns– og personalsaker i 1923. I 1925 ble Hartmann utnevnt til første sysselmann på Svalbard, men han takket nei da han ikke fikk innvilget permisjon fra sin rådmannsstilling. Mellom 1926 til 1928 var Hartmann økonomidirektør for Vinmonopolet, før han på høsten sistnevnte år ble utnevnt til borgermester (finansrådmann) i Oslo. Denne stillingen holdt han helt til sommeren 1941 da han meldte avskjed på grunn av samarbeidsproblemer med NS.
Paul Hartmann ankom London i begynnelsen av september 1941 som representant for motstandsbevegelsen Kretsen, og samarbeidet med eksilregjeringen i forholdet mellom ute og hjemme. 19. september 1941 ble han utnevnt til konsultativ statsråd, og 28. november samme år ble han utnevnt til finansminister i Johan Nygaardsvolds regjering. Som minister utmerket han seg som bidragsyter for å sikre økonomisk og finansiell trygghet ved avviklingen av okkupasjonsstyret. Hartmann var en av de første i eksilregjeringen som ankom Norge i maidagene 1945, som én av fem i Regjeringsdelegasjonen. I slutten av juni 1945 gikk han av sammen med resten av Nygaardsvolds regjering. Umiddelbart etter dette fortsatte han i stillingen som finansrådmann i Oslo kommune frem til han gikk av med pensjon i 1948.
I perioden 1945 til 1953 var han styreformann i Vinmonopolet, og i 1948 var han medlem av granskningskommisjonen om Nasjonalhjelpen. I 1948 ble han også utnevnt til kommandør av St. Olavs Orden, og senere til kommandør av Dannebrogordenen, Nordstjerneordenen, St. Hallvard-medaljen og Æreslegionen. I 1955 utga han sine memoarer fra krigstiden kalt Bak fronten. Paul Hartmann døde den 5. desember 1974 i Oslo.
Martín Leiva
Martín Leiva (født 23. april 1980) er en argentinsk basketballspiller. Han representerte landet sitt under Sommer-OL 2012 i London, der han endte på fjerdeplass med det argentinske landslaget.
Moonraker
Moonraker er en roman skrevet av Ian Fleming og utgitt på engelsk av Jonathan Cape 5. april 1955. Den er den tredje romanen om den fiktive etterretnings­offiseren James Bond. Handlingen er utelukkende lagt til Storbritannia.
Ingegerd Knutsdotter
Ingegerd (eller Ingegärd) Knutsdotter, også feilaktig kalt Ingeborg Algotsdotter (født trolig i 1356, død 14. september 1412), var en svensk adelskvinne og nonne, som ble den offisielle abbedisse (1358) i Vadstena kloster (birgittinerordenen).
Abbedisse
Ingegerd Knutsdotter ble tatt opp som nonne ved klosteret i Vadstena i en alder av atten år i 1374, samme år som Birgittas levninger ankom Sverige fra Roma. n 1385, Uoffisiell abbedisse under oppstartsperioden var Margareta Bosdotter (Oxenstierna), meen i 1385 ble dr IngridsVadstenas abbedisse over det da ennå ikke anerkjente klosteret, men uten pavelig anerkjennelse. Den 18. mai 1388, da klosteret fikk formell anerkjennelse fra paven, ble hun offisielt valgt til dets første abbedisse. Hun tok imot unionsdronningen Margareta som hadde hatt en religiøs drøm; dronningen kysset hånden til alle klosterets medlemmer og ble innviet som leksøster.
Ingegerd ble kritisert for å ha forfalsket klosterets dokumenter, ødelagt dets økonomi ved å tilegne seg dets eiendommer, unnlate å rådføre seg med munkenes confessor og for å bringe klosteret i vanry ved å bryte kyskhetsløftet og ha samleie. Hun skal ha forhindret seks munker i å bli prester da de nektet å bryte løftene sine, og fikk munken Lucas Jacobi til å bryte løftene, la ham inn i nonneklosteret og ødela klosterets pavelige charter. Klosteret hadde anklaget Ingegerd for dronning Margareta, men uten annen konsekvens enn en mild bebreidelse på grunn av Ingegerds slektskap med den hellige Birgitta.
Hun hadde et godt forhold til biskop Knut Bosson av Linköping, som påstås å ha deltatt i hennes underslag av eiendom ved å godkjenne falske sigiller. Ingegerd skal ha underslått en sum på 200 av pavens avlatspenger og gitt dem til sin slektning, biskop Knut. I 1400 avsatte hun munkenes prokurator Sten Stensson og utnevnte Lucas Jacobi, som hun sendte som sin emissær til Roma for å føre hennes sak for paven. Munkene trosset henne ved å velge Petrus Johannis til generell skriftefar i 1401, hvoretter han fikk Stensson gjenvalgt og Jacobi avsatt. Biskop Knut gjorde da visitas og oppfordret klosteret til å følge Ingegerd.
Avsettelsesprosess
Nonnene utnevnte Christina Staffansdotter Stangenberg (død 1438) til konstituert abbedisse mens Ingegerd ble etterforsket, og Christina Staffansdotter og munkenes leder Martin sendte deretter bud til paven og ba om etterforskning av påstandene. Biskop Knut forsøkte å hindre en etterforskning, leide inn menn til å angripe klosterets bønder og utnevnte en av Ingegerds tilhengere til sokneprest i sognene som adlød klosteret, inkludert byen Vadstena.
I november 1402 beordret paven biskop Peter av Strängnäs til å gjennomføre en undersøkelse av om anklagene om svindel, forfalskning og brutt kyskhetsløfte var sanne. Da etterforskningen viste at anklagene var sanne, ble Ingegerd formelt fjernet av kirken fra embedet som abbedisse 5. februar 1403.
Ingegerd Knutsdotter levde etter å ha blitt avsatt som ordinært medlem av klosteret til sin død.
Reiko Tosa
Reiko Tosa (japansk: 土佐礼子, født 11. juni 1976) er en japansk friidrettsutøver (maratonløper).
Tosa slo gjennom i VM 2001 der hun tok sølv. Under OL 2004 havnet hun utenfor seierspallen og ble nummer fem. Under VM 2007 i Osaka ble Tosa den som forsvarte hjemlandets farger da hun tok den eneste japanske medaljen, en bronsemedalje i maratonløpet. Tosa har også vunnet Tokyo maraton og blitt nummer tre i Boston maraton. Hennes personlige rekord i maraton er fra London maraton 2002 da hun løp på 2:22.46.
Cecilia Petersdotter
Cecilia Petersdotter, eller Pädersdotter, (død 30. september 1465) var en svensk katolsk birgittinernonne og abbedisse-electa av Vadstena kloster.
Biografi
Cecilia Petersdotter var fra Steninge. Hun inntrådte i Vadstena kloster i 1412.
Cecilia Petersdotter beskrives som from, klok og høvisk og hadde stort anseenlse i klostret blant både nonner og munker.
Da Katarina Bengtsdotter avgikk fra sitt embete på grunn av obotelig sykdom den 20. september 1456, ble Cecilia Petersdotter den 22. september valgt til hennes etterfølger. Trasss i at hun var enstemmig valgt av både nonner og munker nektet hun å akseptere utnevnelsen og holdt seg gjemt i flere timer. Verken argumenter eller trusler fikk hennetil å ta imot embedet. Derfor anså klosteret seg tvunget til å utlyse nyvalg, og utnevnte i stedet Katarina Ulfsdotter.
Stethotes
Stethotes er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) er planteetere.
Utbredelse
Slekten er utbredt i Sørøst-Asia og Oseania.
Marit Waaseth
Marit Waaseth er en norsk forsker og professor i farmakoepidemiologi og samfunnsfarmasi ved Universitetet i Tromsø.
Waaseth tok i 2010 doktorgrad der tittelen på hennes doktorgradsavhandling var Hormone therapy use, sex hormone concentrations and gene expression – the Norwegian Women Cancer study (NOWAC).
Den skarpeste kniven
Den skarpeste kniven (engelsk: The Subtle Knife) er en barnebok fra 1997 av den britiske forfatteren Philip Pullman. Det er andre bok i serien Den mørke materien. Boka kom ut på norsk under tittelen Den skarpe eggen i 1999, oversatt av Torstein Bugge Høverstad. Senere utgaver har kommet ut under navnet Den skarpeste kniven.
Boka skildrer fortsettelsen på Lyras kamp med å finne sin plass i en verden full av voksne hun ikke føler hun kan stole på.
Handling
I Den skarpeste kniven reiser Will Parry, en tolv år gammel gutt fra vår verden, inn i et annet univers via et vindu han oppdager i løse luften. Vinduet leder ham til byen Cittàgazze, der han møter Lyra som leserne ble kjent med i den første boken i trilogien. I Cittàgazze finnes det ingen voksne, og Will og Lyra oppdager at det skyldes enorme mengder geister (spectres på engelsk) som svermer i byen. Geistene er usynlige og ufarlige for barn, men tar livet av voksne.
Will vil finne faren sin, som forsvant under en ekspedisjon for mange år siden. Lyra på sin side vil til bunns i hva den mørke materien er. Sammen legger de ut på en reise gjennom flere parallelle universer.
På reisen blir Will bærer av Kniven, og med den kan han skjære seg inngang til andre universer. Will finner etter hvert sin far, men ikke lenge etter blir faren drept. Lyra, som har hjulpet en kvinnelig forsker ved navn dr. Malone med hennes forskning på Støv, blir kidnappet av sin mor, mrs. Coulter. Samtidig blir Will instruert av to engler til å overlevere Kniven til lord Asriel, som befinner seg på Svalbard.
Filmatisering
Sesong to i TV-serien His Dark Materials, basert på Den skarpeste kniven, hadde premiere i november 2020. Serien er en co-produksjon laget av BBC og HBO.
Agapythidae
Agapythidae er en familie av biller som bare omfatter én eneste kjent art, Agapytho foveicollis, som lever i New Zealand. Denne billen ble inntil nylig gjerne regnet til familien Phloeostichidae, men en fylogenetisk analyse publisert i 2005 tyder på at den ikke er nært beslektet med disse. Lite synes å være kjent om biologien til denne billen, men de spiser trolig muggsopper av gruppen Dothideales. Den har blitt funnet mellom "sooty molds" på barken av sørbøk (Nothofagus).
Kilder
Leschen, R.A.B., Lawrence, J.F. og Slipinski, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families. Invertebrate Systematics 19 (1): 17-73. Med tegning av A. foveicollis.
Allen Woodring
Allen Woodring (født 15. februar 1898, død 15. november 1982) var en amerikansk friidrettsutøver. Under OL 1920 i Antwerpen ble han olympisk mester på 200 meter.
Woodring hadde opprinnelig ikke kvalifisert seg til de olympiske lekene, da han bare kom på femteplass i uttaksstevnet. Kort tid før avreisen til Belgia ble det imidlertid en plass ledig, slik at han likevel kunne delta.
Etter at utøverne ankom Antwerpen gikk Woodrings løpesko i stykker, og han greide ikke å få tak i nye. Til slutt ble han nødt til å låne et par sko av en annen løper. De gjorde god nytte for seg i 200-meterfinalen, der Woodring slo favoritten Charlie Paddock, som allerede hadde tatt gull på 100 meter.
Kvinner i vitenskapen
Vitenskapelig arbeid har generelt vært et mannsdominert felt, og først på 1900-tallet har andelen kvinner begynt å stige. Andelen kvinnelige forskere per verdensdel var i 2007 mellom 18 og 45 prosent, ifølge UNESCO. Naturvitenskapelige områder er spesielt mannsdominert, ettersom kvinner oftere søker seg til samfunnsvitenskapelige emner som psykologi, der de i flere land dominerer feltet. I samfunnsvitenskapelige emner har andelen kvinner og menn jevnet seg ut, mens det i naturvitenskapen fortsatt er store forskjeller. Blant naturvitenskapelige emner er biologi ett av feltene med flest kvinnelige forskere og studenter.
Selv om naturvitenskapen gjerne blir sett på som et mannsdominert felt, er det også mange kvinner har også gitt mye av sitt liv for vitenskapen, og dermed også gitt viktige bidrag. Opp gjennom historien har kvinner fått veldig lite eller ingen anerkjennelse for sitt arbeid.
Undersøkelser viser at den lave andelen kvinner innen vitenskapen i stor grad skyldes stereotyper (som f.eks. at vitenskapelig arbeid kan virke mannlig) eller det kan være en selvoppfyllende profetier. Eksperimenter har vist at foreldre utfordrer og forklarer mer for gutter enn for jenter, som får guttene til å reflektere dypere og mer logisk – en grunnleggende egenskap for å arbeide innen vitenskap. Fysikeren Evelyn Fox Keller argumenterer for at vitenskapen kan lide under mannsdominansen, ettersom det ego og konkurranse som bygges opp hindrer framgang siden det gjør vitenskapsmennene mindre villige til å dele informasjon.
Kvinner ble lenge nektet å forske eller undervise, men under den senere tiden har dette forbudet minsket, og da aller mest i løpet av 1900-tallet. Åpen diskriminering av kvinner på vitenskapelige institusjoner er nå minimert i store deler av verden. Kvinner er likevel en minoritet innen nesten alle vitenskapelige områder.
I desember 2015 opprettet De forente nasjoner en egen temadag for å oppmuntre og støtte jenter og kvinner til å oppnå sitt fulle potensial som vitenskapelige forskere og innovatører. Den internasjonale dagen for kvinner og jenter i forskning er den 11. februar.
Antikken
Vi regner antikken fra 700-tallet f. Kr til ca. 400 år e. Kr. Deltakelsen av kvinner innen medisin har vært registrert i flere tidlige sivilisasjoner. Blant de eldste kvinnelige forskere finner vi Merit Ptah, som levde ca. 1700 år f. Kr. Hun ble beskrevet i en inskripsjon av poeten Homer som «overlege». Agamede ble sitert som en helbreder i det gamle Hellas før den trojanske krigen. Agnodice var den første kvinnelige legen som kunne praktisere lovlig i Athen, i det 4. århundre.
Å studere innen natur og filosofi var lovlig for kvinner i det gamle Hellas. Blant kvinnene som gjorde dette var Aglaonike, som spådde formørkelser. En annen var Theano, som var matematiker og lege. Hun var også Pythagoras favorittelev, og senere giftet de seg. Pythagoras hadde også en skole i Crotone, som inkluderte mange andre kvinner. Flere kvinner bidro til proto-forskning av alkymi i Alexandria rundt det 1. eller det 2. århundre e. Kr. Den gnostiske tradisjonen førte til at kvinnelige bidrag ble verdsatt. Den mest kjente kvinnen er Maria Jødinnen som er kreditert for å ha funnet opp flere kjemiske instrumenter, f.eks. vannbad.
Middelalderen i Europa
Den første delen av den europeiske middelalderen ble sterkt preget av prosessen som førte til nederlaget av Det romerske keiserriket. Den latinske vesten ble sittende igjen med store vansker som påvirket kontinentets intellektuelle produksjon dramatisk. Men naturen ble fremdeles stående igjen som et system det i grunnen var mulig å forstå, selv om det var lite innovativ vitenskapelig forespørsel på denne tiden. Århundrene etter år 1000 opplevde mye velstand og en raskt økende befolkning verden over, noe som førte til mange forandringer og sparket i gang den vitenskapelige produksjonen for alvor.
I løpet av denne tiden var klostre et viktig sted for kvinner som ville ha en utdannelse, og noen av disse lokalsamfunnene kunne tilby muligheter for kvinner som ville bidra med akademisk forskning. En godt eksempel er den tyske abbedissen Hildegard von Bingen. Hennes produktive skrifter inkluderte behandlinger av ulike vitenskapelige subjekter som medisin, botanikk og naturhistorie.
På 1100-tallet startet veksten av de første universitetene. Som oftest var kvinnene eksludert fra akademisk utdannelse, men det fantes unntak. Universitetet i Bologna tillot kvinner å delta på forelesninger fra år 1088 og utover.
Holdningen til kvinnene som studerte i Italia ser ut til å være mye mer liberal enn andre steder. Et eksempel er Trotula di Ruggiero, som hadde en stilling som fysiker på det italienske universitetet Salerno-skolen, hvor hun underviste unge italienske kvinner på 1100-tallet. Trotula skrev også en del tekster om temaene fødsel, kvinnesykdommer og gynekologi.
Dorotea Bucca var også en fremragende kvinnelig italiensk fysiker i middelalderen. Hun underviste i filosofi og medisin på Bologna universitet, fra 1390 og utover på 1400-tallet.
Industriell revolusjon
På 1800-tallet ble kvinner sett på som mindre verdt enn menn, både sosialt og mentalt. Filosofen Jean-Jacques Rousseau mente at kvinner kun var til for å utføre tjenester for sine menn, og for å bære barn, men kvinner fikk det etter hvert bedre jo lenge ut på 1800-tallet vi kommer.
Et eksempel på en kvinne fra denne tiden som har gjort stor innflytelse på vitenskapen, er Ada Byron Lovelace. Hun var britisk grevinne og regnes for å være verdens første dataprogrammerer.
Nyere tid
I lang tid var det kun menn som fikk studere ingeniørfag på universitetet. Ved Kungliga Tekniska högskolan i Stockholm, grunnlagt i 1827, fikk kvinner først muligheten til å studere på ingeniørprogrammene på lik linje som menn i 1921.
Et eksempel på en kvinne fra denne tiden som har gjort stor innflytelse på vitenskapen, er Elizabeth Holberton. Hun var en av de originale seks programmererne på ENIAC, og oppfinneren av breakpoints som brukes når man feilsøker kode.
En annen viktig kvinne er Kathleen Booth som regnes å være en pioneer innen maskinlæring. Hun skrev det første assembly språket, og var med-forfatter i en av de første bøkene om dataprogrammering. Hun underviste også på universitetet.
Grace Hopper valgte å gå inn i U.S. Naval Reserve etter angrepet på Pearl Harbor i 1941. Her endte hun opp med å arbeide sammen med Howard Aiken, hvor hun fikk ansvar for kalkulatoren Mark I.
Jean Sammet utviklet programmeringsspråket FLOW-MATIC, som var det første prosesseringsspråket med en engelsk-liknende syntaks. Hun lagde også programmeringsspråket COBOL, et av verdens mest brukte programmeringsspråk.
Kersobleptes
Kersebleptes (gresk: Kερσoβλέπτης), også stavet Kersobleptes, Kersebleptes, og Cersebleptes, var sønn av den trakiske kong Kotys I og på farens død i 358 f.Kr. arvet han riket sammen med Berisades og Amadokos II som antagelig var hans brødre. Han var da meget ung på denne tiden, og styringen av hans andel av riket ble tatt av en gresk eventyrer fra Euboia ved navn Karidemos, inngift med kongefamilien. Området som Karidemos kontrollerte lå øst for elven Maritsa, i gresk tid ble elven kalt for Evros.
Karidemos var ansvarlig for den påfølgende striden og forhandlingene med Athen for besittelsen av Trakiske Kersonesos, det vil si for hva som i dag kalles for Gallipolihalvøya, mens Kersebleptes synes å ha hatt en ubetydelig rolle. Halvøya synes å ha blitt endelig avgitt til athenerne i 357 f.Kr., skjønt de bosatte den ikke med kolonier før i 353 f.Kr. I en tid etter at halvøya var blitt avgitt, fortsatte Kersebleptes ved hoffet å være ettergivende overfor athenerne, muligens grunnet frykten for deres soldater på Hellespont.
Da Berisades døde, en gang før 352 f.Kr., satte Kersebleptes, eller kanskje heller Karidemos, i gang prosessen å frata Berisades' barn deres arv, og på den måten skaffe seg alle de besittelsene som Kotys I hadde hatt. Det var i lys av dette målet at Karidemos forsøkte å skaffe seg en forordning fra Athen ved Aristokrates, men som Demosthenes skrev en tale mot (og som er bevart). Fra hentydninger i denne talen synes det som om Kersebleptes hadde vært i forhandlinger med kong Filip II av Makedonia, den nye sterke makten i Hellas, for et kombinert angrep på Kersonesos (Gallipolihalvøya), men som ikke kom til noe grunnet at Amadokos II ikke ville la Filip marsjere gjennom hans område. Men etter at den før nevnte athenske forordningen ble Filip fiende av Kersebleptes, og i 352 f.Kr. angrep Filip og den makedonske hæren Trakia, og underkastet seg landet. Han tok en sønn av Kersebleptes med seg som gissel for å sikre at landet oppførseg e i henhold til hans bestemmelser.
Både Kersebleptes og Amadokos II synes å ha vært underkastet Filip II tidlig i 347 f.Kr., ikke lenge etter at Ketriporis, en sønn og etterfølger av Berisades, fikk samme skjebne. De to herskerne, etter å ha bedt den makedonske herskeren om dømme i strid mellom dem, ble deretter tvunget til å anerkjenne hans overherredømme da Filip ankom med sin overlegne makedonske hær.
På den tiden da det ble inngått en fredsavtale mellom Athen og Filip i 346 f.Kr. er Kersebleptes igjen involvert fiendtligheter mot den makedonske kongen som faktisk var opptatt i Trakia på da det andre athenske sendebudet kom til Filips hovedstad Pella, og Filip kom ikke tilbake for å lytte til sendebudet før han fullstendig hadde beseiret Kersebleptes.
I løpet av de neste tre årene synes det som om Kersebleptes forsøkte samle krefter, ressurser og soldater til å velte det makedonske herredømmet, og i henhold til Diodorus angrep han stadig de greske byene ved Hellespont. Til sist måtte Filip i 343 f.Kr. igjen marsjere mot ham, beseiret ham i flere slag og tvang Kersebleptes igjen til å betale skatt.
Kersebleptes er kjent via gresk omtale og det er derfor uklart når han ble født og døde. Kerseblept Nunatak, en høyde på øya Greenwich Island i øyagruppa Sør-Shetlandsøyene på Antarktis, er oppkalt etter ham.
Måneraketten
Måneraketten (originaltittel: Moonraker) er en britisk-fransk actionfilm fra 1979 om den britiske agenten James Bond. Dette er den ellevte Bond-filmen og den fjerde med Roger Moore i tittelrollen. Regi er ved Lewis Gilbert. I denne filmen må Bond bekjempe en maktsyk industriherre som har planer om å utrydde jordens befolkning og skape en ny overlegen menneskerase i verdensrommet.
Den britiske sangerinnen Shirley Bassey synger tittelmelodien.
Handling
Romfergen Moonraker skal flys over fra USA til England på utlån, men blir på veien kapret. Bond blir satt på saken og jakten på kaprerne bringer ham til både Venezia og Rio de Janeiro. Snart blir det klart at den som stod bak kapringen var Hugo Drax, en maktsyk industriherre med planer om å utrydde hele jordens befolkning og skape en ny supermenneskelig rase i verdensrommet. Disse skal så gjenerobre jorden. Bond blir til slutt sendt ut i verdensrommen for et endelig oppgjør med Drax, som nå er klar til å skyte ut dødbringende biologiske våpen mot kloden for å realisere sin vanvittige ide.
Om filmen
Filmen ble laget som en britisk-fransk samproduksjon, blant annet for å øke produksjonsbudsjettet. Avtalen krevde at størstedelen av filmingen foregikk på fransk jord og at franske skuespillere fikk flere viktige roller. Egentlig planla produsentene å lage filmen Kun for dine øyne først, men en økt interesse for romfilmer (blant annet de første Star Wars-filmene) på slutten av 1970-tallet gjorde at rekkefølgen på de to filmene ble byttet om. Måneraketten innbrakte 210 millioner på verdensbasis, hvorav 70 millioner i USA. Justert for inflasjon er Moonraker den femte mest innbringende Bond-filmen på kino i USA.
Den fikk blandet mottakelse av kritikerne og har mottatt 60 % på Rotten Tomatoes. Den amerikanske kritikeren Roger Ebert gav den tre av fire stjerner. VGs anmelder gav den terningkast to.
Filmen vant en Golden Screen i Tyskland og ble nominert til en Oscar i klassen beste spesialeffekter.
I rollene
(utvalg)
Ørestad stasjon
Ørestad er en jernbane- og metro-stasjon i den danske hovedstaden København, i bydelen Ørestad. Stasjonen blir betjent av Linje M1 til Københavns metro. Den består av to deler: Metrostasjon, som blir betjent av den nord-sydgående Metrolinje 1, og den underliggende regionaltogstasjonen. Stasjonen ble åpnet i 2000 for jernbanetrafikk, særlig for Öresundståg og enkelte InterCity-Linjer. Metrostasjonen ble åpnet den 19. oktober 2002 for den nybygde t-banestrekningen Vestamager–Nørreport. T-banestasjonen ligger over jernbanestasjonen.
Country Jewels
Country Jewels er et musikkalbum med Heidi Hauge, utgitt i 2004. Albumet lå 6 uker på VG-lista og endte med 7.-plass som beste plassering.
Blackwater
Blackwater kan bety flere ting:
4. serierunde i Tippeligaen 2012
4. serierunde i Tippeligaen 2012 startet fredag 13. april klokken 19:00 med Fredrikstad mot Rosenborg. Runden fortsatte søndag 15. april med 4 kamper klokken 18:00 og hovedkampen klokken 20:00 mellom Lillestrøm og Vålerenga. Runden ble avsluttet mandag 16. april med to kamper klokken 19:00, Viking mot Molde og Stabæk mot Hønefoss.
Mercedes-Benz W210
Mercedes-Benz W210 er en bilmodell fra Mercedes-Benz produsert fra 1995 til 2002. W210 var en etterfølger av Mercedes-Benz W124 og ble selv etterfulgt av Mercedes-Benz W211. En facelift ble introdusert mot slutten av 1999, hvor hele 1800 detaljer ble endret og forbedret. Nye baklykter, støtfangere, en front som var senket 2 cm og blinklys integrert i sidespeilene er av de mest synlige endringene. Multifunksjonrattet er det mest synlige i interiøret. Automatkassen fikk det Mercedes kaller tipshift-funksjon, hvor man kan gire opp eller ned ved enten å dytte girspaken til høyre eller venstre. Bildet viser her en amerikansk facelift-utgave, som skiller seg ut ved å ha en orange refleks på forskjermen, som forsåvidt samtlige amerikanske utgaver har.
Mercedes-Benz W210 E50 AMG (1995-1999) var en AMG utgave som ble levert med en 5.0L V8 32v M119 motor. Dette var en AMG utgave, med sportsligere understell, interiør og utseende. Motor, drivverk, understell, eksteriør og interiør var optimalisert av tyske-AMG i Affalterbach.
Mercedes-Benz W210 E55 AMG (1999-2002) var etterfølger av E50 AMG, men med den nye M113.980 motoren fra AMG. Dette er en 5.4L V8 24v motor, med 354HK og 530NM. De fleste E55 AMG ble levert i facelift versjonen av W210.
Kjørefelt
Kjørefelt eller kjørefil er den delen av kjørebanen som er bestemt for én vognrekke. Alle kjøretøy i et kjørefelt kjører i samme retning.
The Open Championship 1964
The Open Championship 1964 ble arrangert på St. Andrews Links i St. Andrews, Fife i Skottland i 1964.
Kjørefelt
Merking av kjørefelt i Norge
På veier med veibredde mindre enn 6,0 meter er ikke kjørebanen inndelt i kjørefelt, og har stiplet kantlinje. På smale veier er det ikke alltid plass for at biler kan passere hverandre uhindret. Da må veien tilrettelegges med møteplasser. På smale veier med stor trafikk, er møteplassene skiltet med en hvit «M» på blå bakgrunn.
På veier av god bredde er kjørefelt adskilt med gul midtlinje (mellom felt i motsatt kjøreretning) og hvit linje mellom felt i samme kjøreretning, og veikanten merket med heltrukken hvit linje. Veier som bygges for høye hastigheter skal ha bredere kjørebaner og gode veiskuldre i tilfelle nødstopp. Høyhastighetsveier har midtdeler eller separate kjørefelt på motsatte kjøreretning. Slike midtdelere blir også satt opp på spesielt ulykkesbelastede strekninger såfremt det er mulig uten å få for forsnevrede kjørebaner. Det er en målsetting at de mest trafikkerte hovedveiene skal ha midtdelere.
Et kongerike for en lama
Et kongerike for en lama (originaltittel: The Emperor's New Groove) er en amerikansk animert fantasymusikal og filmkomedie fra 2000, produsert av The Walt Disney Company. Filmen handler om den unge og arrogante inka-keiseren Kuzco, den godhjertede bonden Pacha og den maktsyke rådgiveren Yzma og deres opplevelser i keiserplasset og den peruanske jungelen.
Filmen er den 39. i rekken av Disneys klassikere.
I 2006 kom en spin-off i form av TV-serien Keiserens nye skole.
Handling
En ung, egoistisk og altfor bortskjemt keiser Kuzco fra Inkariket lever et velstånde liv, og straffer alle som han mener er plagsomme. Når hans attende bursdag nærmer seg, møter han Pacha, en snill bonde og leder for en liten landsby, og forteller Pacha at han planlegger å rive Pachas familie-hjem på en bakketopp for å bygge seg et overdådig sommerhus kalt "Kuzcotopia" noe Pacha protesterer over, men blir raskt avskjediget. Den kvelden planlegger Kuzcos forræderske rådgiver, Yzma, å forgifte ham og ta kontrollebn over imperiet. Imidlertid, på grunn av en feil, forbytter hans klønete håndlanger Kronk Pepikrankenitz utilsiktet Kuzcos drink med en annen drikk - og dette gjør Kuzco til en lama. Etter enda flere forviklinger havner Kuzco på en vogn som tilhører Pacha. Når han kommer hjem, forteller ikke Pacha familien sin om Kuzcos beslutning angående hjemmet deres.
I mellomtiden tar Yzma over tronen, men blir irritert når han oppdager at Kuzco fremdeles er i live. Pacha oppdager Yzmas plan, og forsøker å advare Kuzco. Men han tror ikke på Pacha, og tror at han fremdeles er elsket av folket sitt. Imidlertid overhører Kuzco også planen til Yzma om å drepe ham, og oppdager at ingen i hans eget rike savner ham på grunn av hans egoisme. Kuzco føler seg skyldig, og planlegger å leve resten av livet sitt som en vanlig lama. Pacha tar ham igjen, og er fremdeles villig til å hjelpe Kuzco tilbake til hans normale form. De må deretter forsøke å finne Yzmas laboratorium, i håp om å finne en trolldom for å reversere effekten av lama-drikken. Imidlertid blir de tatt i bakhold av Yzma og hans håndlanger Kronk.
Omar Abdulrahman Al Amoodi
Omar Abdulrahman Al Amoodi (født 20. september 1991) er en emiratarabisk fotballspiller som spiller for fotballklubben Al Ain som midtbanespiller.
Et kongerike for en lama
Om filmen
Et kongerike for en lama ble godt mottatt av anmelderne, men ble ikke den publikumssuksessen som Disney-konsernet hadde håpet på. Skuffelsen kom mye på bakgrunn av den suksessen som de hadde opplevde med sine animasjonsfilmer 1990-tallet.
Omar Abdulrahman Al Amoodi
Under Sommer-OL 2012 i London deltok han for landet sitt der laget hans ble utslått i gruppespillet.
Et kongerike for en lama
Om filmen
Den ble belønnet med tre Annie Award (animatør - karakter, sang og stemmeskuespill).
Flere sanger ble komponert av Sting.
Leonardo Gutiérrez
Leonardo Gutiérrez (født 16. mai 1978) er en argentinsk basketballspiller. Han representerte landet sitt under Sommer-OL 2012 i London, der han endte på fjerdeplass med det argentinske landslaget. Han tok gull under Sommer-OL 2004 og bronse under Sommer-OL 2008.
Skelgårdskirken
Skelgårdskirken er en kirke på Sindingvej 9, i Kastrup på Amager ved København.
Pärnu
Pärnu (tysk: Pernau) er en by i Pärnu fylke i Estland, beliggende i Rigabukten, 110 km sør for hovedstaden Tallinn. Elven Pärnu renner gjennom byen. Pärnu er administrasjonssenter for Pärnu kommune og Pärnu fylke.
Skelgårdskirken
Arkitektoppgaven ble gitt til Gert Ingemann ved tegnestuen Møllen i Helsingør, mens kirkens første spadestikk ble tatt 10. mai 1988 med innvielse 30. juli året etter.
Pärnu
Byen ble grunnlagt i 1241 av Den tyske orden. Byen var også medlem av Hansaforbundet og var en viktig isfri havn for Livland. Byen kom under kontroll av Polen-Litauen i perioden 1560 til 1617.
Den ble erobret av svenske første gang i 1562, og ble deretter erobret av Sverige under Livlandskrigen. Byen forble under svensk herredømme fra 1617 til 1710, da svenskene mistet den til russerne under den store nordiske krig. Dette ble bekreftet under freden i Nystad i 1721.
Musikkåret 1958
Fødsler
i industrial-bandet Ministry ||align=center||| align=center| ||
Pärnu
Under den store nordiske krig ble Universitetet i Tartu flyttet til byen i årene 1699-1710, og det er fortsatt en avdeling i byen med rundt 1 000 studenter.
Musikkåret 1958
Fødsler
forfatter og programleder ||align=center| ||align=center| ||
Pärnu
Byen har siden 1838 hatt en rekke kurbad, og er i dag en viktig turistby.
Fylkesvei 3818
Fylkesvei 3818 går i Homme i Valle kommune. Veien er 1,1 km lang.
Frem til 2019 hadde veien betegnelsen fylkesvei 335 (Aust-Agder).
Stortingets næringskomité
Stortingets næringskomité er en fagkomité på Stortinget. Den behandler blant annet saker relatert til næringsvirksomhet, statlig eierskapspolitikk, reiseliv, landbruk, fiske og skipsfart.
Representant
En representant er en person som er valgt eller utpekt av en gruppe mennesker til å tale for gruppen i en offisiell sammenheng.
Stortingets næringskomité
Nåværende medlemmer
Næringskomiteen har 16 medlemmer i perioden 2021–2025:
Representant
Politikk
I politiske sammenhenger brukes ordet representant om personer som er valgt for å representere bestemte grupper eller hele den voksne befolkningen, i moderne sammenhenger ofte i bestemte valgdistrikter.
Forretningsverden og organisasjoner
Det er videre vanlig å velge lokale representanter til å delta i hovedforsamlinger, slik som til generalforsamlinger i kommersielle foretak, ideelle organisasjoner o.l., eller til årsmøter eller ting i kirkelige sammenhenger. Uttrykket «salgsrepresentant» brukes om en person som på vegne av sitt kommersielle firma presenterer dette firmaets produkter eller tilbud, og en profilert idrettsutøver omtales gjerne som en «glimrende representant for sin idrett».
Stortingets næringskomité
Historie
På det første ordentlige storting i 1815 hadde 5. komite ansvar for «kjøpstædernes økonomi, handel og sjøvæsen», mens 6. komite tok seg av «land-, skog- og bergvæsen» Ved samlingene i 1818 og 1821 hadde man et system med tallrike spesialkomiteer for enkeltsaker.
I 1824 gjeninnførte Stortinget systemet med et antall faste komiteer. Blant disse var fire komiteer for de såkalte modernæringene: for jordbruk og fedrift, for berg- og skogvesen, for fiskeriene og for handel og næringsfrihet. I 1830 blei disse slått sammen til én komite, næringskomiteen (tidvis komiteen for næringsveiene.Fra 1839 var saksfeltet fordelt på to komiteer, næringskomite nr. 1 og næringskomite nr. 2. Denne todelinga varte fram til 1930.
Da Stortingets bankkomite blei nedlagt i 1874, blei dens saksfelt overført til næringskomite nr. 1. I forretningsordenen som gjaldt i 1924, framgår at saksfordelinga mellom de to næringskomiteene var slik:
Brynjulf Alver
Alver vokste opp i Alversund. Han tok magistergraden i folkloristikk i Oslo i 1951, og var knyttet til Universitetet i Oslo som arkivar og universitetslektor fra 1962 til 1971. Han var også direktør for Nordiska institutet för folkdiktning (NIF) i perioden 1968 til 1969.
I 1972 ble Brynjulf Alver leder for det nyopprettede Etno-folkloristisk institutt ved Universitetet i Bergen, først som dosent i etnologi og folkloristikk, så fra 1983 som professor i folkloristikk. Alver var kjent som en fremragende popularisator og livlig debattant med vid faglig innsikt.
Stortingets næringskomité
Tidligere ledere
Tabellen under viser komiteens ledere siden opprettelsen i 1993.
Kilder
Disse tre verka inneholder komplette oversikter over Stortingets sammensetning fra 1814 til 1985 og er kilde for opplysningene om hvilke komiteer som eksisterte når. For tida etter 1985 er Stortingets nettsted kilde, blant annet oversikten over historiske komiteer.
Sukuma (språk)
Sukuma er et bantuspråk som snakkes av folkegruppa med samme navn i Tanzania. Språket snakkes av rundt 5,4 millioner mennesker sørøst for Victoriasjøen i regionene Mwanza og Shinyanga. Sukuma danner et dialektkontinuum med nabospråket nyamwezi.
Lesing
Lesing er en ferdighet hvor man tolker bokstaver eller andre skrifttegn for å sette sammen ord og setninger. Å kunne lese regnes i moderne tid i de fleste samfunn som en basiskunnskap som alle forventes å tilegne seg. Like fullt er omkring 17% av verdens befolkning analfabeter, hvilket vil si at de ikke kan lese i det hele tatt eller ikke er funksjonelle lesere.
Lesing kan også betegne det å lese noter, og det at man henter ut eller legger inn tekst i en datamaskin.
Typer
Man skiller ofte mellom flere typer lesing, som varierer etter formålet:
I tillegg kan en snakke om stillelesning, det vil si å lese «inne i seg», og høytlesning. I antikken var det vanlig å lese høyt, det vil si gi lyd til tegnene, også når en leste for seg selv. Gamle biblioteker var derfor preget av mumling og lyder. Høytlesning ble også brukt for å dele innholdet i brev og bøker med andre. I dag er høytlesning særlig forbundet med å lese for barn eller med opplesninger i radio og lydbøker.
Leseferdighet
Lesing er en ferdighet som kan trenes opp. Den er avhengig ikke bare av det tekniske, det å kjenne skrifttegnene og metoden for å sette sammen disse til ord (avkoding), men også kjennskap til vokabularet på språket man leser. Bedring av leseferdighet kommer dermed ikke bare gjennom lesetrening, men også ved at man bygger seg opp et større vokabular i andre sammenhenger. Det er også viktig at leseren tilpasser hastigheten til egne evner, ellers vil forståelsen bli dårligere.
Vanlig lesehastighet ligger på 100–200 ord i minuttet ved nærlesing, og 400–700 ved skumlesing. Dersom man ønsker å lære teksten utenat ligger hastigheten gjerne på under 100 ord i minuttet. Denne hastigheten er temmelig konstant så snart man har oppnådd grunnleggende leseferdigheter, såfremt teksten er tilpasset leserens alder. Ved vurdering av en persons leseferdigheter kombinerer man undersøkelse av lesehastighet med undersøkelse av forståelse. I Norge tester man ofte ved hjelp av Carlsten-testen, laget av Carl Thomas Carlsten og Gerd Langeland, som kontrollerer lesehastighet, forståelse og skriveferdigheter. Personer med lav lesehastighet og forståelse kan være lesekyndige i den forstand at de med anstrengelse kan lese det som er nødvendig å komme gjennom, men de kan falle utenfor begrepet «funksjonelle lesere».
Personer som lider av dysleksi eller andre lese- og skrivevansker har spesielle problemer i forhold til lesing. For dyslektikere går det i første omgang direkte på forståelse av tegnene og hvordan disse kan settes sammen til ord, mens det ved andre tilstander kan gå f.eks. på evnen til å sette sammen flere ord til setninger.
Utstyr
Lesing er avhengig av godt lys og godt nok syn. Dersom lyset er for svakt vil det raskt bli slitsomt å lese, og det er derfor vanlig å ha leselamper på skrivebord og på steder hvor man like å sitte og lese. Man regner gjerne 600 til 800 lux som passende lysnivå. Svært mange er også avhengige av briller når de leser, også om de ved andre aktiviteter klarer seg uten.
Svaksynte kan også lese ved hjelp av blindeskrift og syntetisk tale. I tillegg har lydbøker, innspilte opplesninger av populær skjønnlitteratur og annet, blitt svært utbredt, både blant svaksynte, lesesvake og ikke minst travle voksne som kan lytte til bøker mens de reiser eller gjør andre aktiviteter.
Havelange
Havelange er en kommune i den belgiske provinsen Namur.
Landsbyer
I tillegg til landsbyen Havelange, finnes følgende landsbyer i kommunen:
PowerPC
PowerPC er en mikroarkitektur for RISC mikroprosessorer som ble skapt av Apple-IBM-Motorola alliansen (kjent som AIM) i 1991. PowerPC-prosessoren skulle egentlig inngå i en samlet «AIM»-plattform, men bare prosessoren er i bruk den dag i dag.
Bruk av PowerPC
PowerPC-prosessorer blir brukt i mange produkter, blant disse er Macintosh-maskiner til og med begynnelsen av 2007, IBM RS/6000 UNIX arbeidsstasjoner, Cisco-rutere, Amiga-klonen Pegasos, akselerasjons-kort for Amiga, spillkonsollen Nintendo GameCube og den personlige videoopptakeren TiVo. I 2003 sendte NASA opp to «Mars-rovere» (Spirit og Opportunity) som brukte PowerPC-prosessorer.
De tre største produsentene av syvende generasjons spillkonsoller baserte konsollene på PowerPC-arkitekturen:
Europavei 32
E32 eller Europavei 32 er en europavei som går mellom Colchester og Harwich i Storbritannia. Veiens lengde er rundt 31 km.
Veien er hovedforbindelsen til fergehavnen Harwich, som har fergeforbindelser til Danmark, Tyskland, Nederland og Belgia. Den vestlige delen er firefeltsvei med planfri kryss, men ikke skiltet som motorvei. Resten er konvensjonell tofelts vei.
Veien er identisk med A120. I Storbritannia er ikke europaveier skiltet.
Menius (bille)
Menius er en slekt av biller som tilhører familiegruppen bladbiller (Chrysomelidae).
Utseende
Middelsstore (ca. 7 millimeter), avlangt ovale, blanke, brunrøde til svarte bladbiller, gjerne med metallisk glans. Antennene er tynne, noe kortere enn kroppen. Pronotum er rundet, en del smalere enn de jevnbrede dekkvingene, som har fine punktrader.
Levevis
Både larvene og de voksne (imago) er planteetere.
Utbredelse
Slekten er utbredt i Afrika.
Thomas Huber
Thomas Huber (født 4. november 1963 i Stuttgart), tysk vannpolospiller som deltok i de olympiske leker 1984 i Los Angeles og 1988 i Seoul. Huber vant en olympisk bronsemedalje i vannpolo under Sommer-OL 1984 i Los Angeles. Han var med på det vesttyske laget som kom på tredjeplass i vannpoloturneringen bak Jugoslavia og USA. Huber spilte sju kamper i OL-turneringen.
Hernán Jasen
Hernán Jasen (født 4. februar 1978) er en argentinsk basketballspiller. Han representerte landet sitt under Sommer-OL 2012 i London, der han endte på fjerdeplass med det argentinske landslaget.
Cheesecake (TEO-sang)
«Cheesecake» er en sang skrevet den belarusiske artisten TEO og Dmitri Novik. Sangen ble valgt til å representere Belarus i Eurovision Song Contest 2014 i Danmark, hvor den ble nummer 16 med 43 poeng i finalen.
Akka bakka bonka rakka
Akka bakka bonka rakka er ei regle som blir brukt til å «elle», det vil si velge ut eller peke ut en deltaker i en barnelek, for eksempel hvem som skal «stå» når man begynner en lek av type gjemsel eller sisten.
Den er med blant «drellinger», «ellinger» og «tællinger» i Nora Kobberstads Norsk Lekebok fra 1901.
Regla kan gå i ulike variasjoner. Fra Elverum er den tidlig på 1920-tallet gjengitt slik av Sigurd Nergaard:
I 1936 var den med i en samling barnerim utgitt av Rikka Deinboll:
Finn Myrvang gjengir den i 1964 slik i en versjon fra Andøya:
En senere versjon, presentert av Bokklubbens barn, går på denne måten:
Surrey (andre betydninger)
USA:
Canada:
England:
Rashed Eisa
Rashed Eisa (født 24. august 1990) er en emiratarabisk fotballspiller som spiller for fotballklubben Al Ain som midtbanespiller.
Under Sommer-OL 2012 i London deltok han for landet sitt der laget hans ble utslått i gruppespillet.
Simferopol
Simferopol (ukrainsk:, russisk: , krimtatarisk: ; «Den hvite moskéen») er en by på Krim-halvøyen. Byen er hovedstad i Den autonome republikken Krim, og har ca. 350 000 innbyggere. Simferopol er sentrum i et vin- og fruktdistrikt.
Historie
Levningene etter de antikke skyternes hovedstad - Neapolis  - finnes innen bygrense. Betydelig senere ble en krimtatarsk by, ved navn Aqmescit eller Aq Mechet, «den hvite moské», lagt til det som nå er Simferopol.
Russerne inntok byen i 1784 i samband med Katarina IIs erobring av Krim. Da fikk den navnet Simferopol, etter det greske Συμφερόπολις, Symferópolis. I år 1802 ble Simferopol administrativt sentrum i det russiske guvernementet Taurida. Under krimkrigen 1854-1856 ble russiske reserver og feltsykehus lagt hit. Fler enn 30 000 russiske soldater ble begavd nær byen.
Mot slutten av den russiske borgerkrig la general Pjotr Wrangel av de hvite styrker sitt hovedkvarter hit. Den 13. november 1920 erobret Den røde armé byen, og 18, oktober 1921 ble Simferopol hovedstad i den autonome sovjetrepublikken Krim.
Under Annen verdenskrig okkupererte den tyske armé byen fra 1. november 1941 til 13. april 1944. Hitler planla at byen etterhvert skulle hete Gotenburg og bli hovedstad for det annekterte Krim, som skulle hete Gotengau. Nazistene drepte nærmere 22 000 av byens innvånere, særlig russere, jøder, krimtjaker og romfolk. Av dem ble 14 300 drept den 13. desember 1941 av Einsatzgruppe D under befal av Otto Ohlendorf, der Karl Rudolf Werner Braune var kommandant for Einsatzkommando 11d. Han ble senere leder for SIPO og Sicherheitsdienst i Oslo.
Sovjethæren gjenerobret området i april 1944. Simferopol har siden da vært hovedstad i oblasten Krim fra 30. juni 1945, samt i Den autonome republikken Krim fra 5. mai 1992 etter Sovjets fall. Etter at krimtatarene flyttet tilbake til Krim etter det påtvungne eksilet i sovjettiden har flere krimtatarske forsteder vokst opp rundt bykjernen.
Kamelslaget
Kamelslaget (arabisk: ), også kalt slaget ved al-Baṣrah (Maʿrakat al-Baṣrah) var et slag under den første fitna som ble utkjempet ved al-Baṣrah, som i dag ligger i Irak, i 656. De to sidene var styrkene til ʿAlī ibn Abī Ṭālib, Profeten Muḥammads fetter og svigersønn og den fjerde "rettledede kalif" (den første imam i sjiaislam) og styrkene alliert med ʿĀʾiša bint Abī Bakr, Muḥammads enke, som ønsket at de som var ansvarlige for den forrige kalifen ʿUṯmān ibn ʿAffān. ʿAlīs styrker vant slaget, som har blitt hevdet å ha vært det første hvor muslimer kjempet mot muslimer.
Lisa Pechersky
Elizabeth Pechersky (født 29. juni 1998) er en canadisk fotballspiller som spiller for Vålerenga.
Vitenskapsåret 1631
Vitenskapsåret 1631 er en oversikt over hendelser, prisvinnere, fødte og avdøde personer med tilknytning til vitenskap i 1631.
Fylkesvei 5184
Fylkesveg 5184 går mellom Grimstad – Dolvik i Bergen kommune.
Frem til 2019 hadde veien betegnelsen fylkesvei 178 (Hordaland).
5,7 × 28 mm
5.7 × 28 mm er en patron for pistol, maskinpistol og karabin.
Patronen er designet av Fabrique Nationale i Belgia som en ren militær patron. Patronen har meget høy munningshastighet i forhold til andre pistolpatroner, samt lav rekyl, og ble i utgangspunktet designet som en patron for bruk mot mål iført skuddsikre vester eller lignende utstyr.
Patronen er i Norge forbudt ved navn for sivile grunnet dens panserbrytende egenskap ved bruk av panserbrytende kuler.
Øvre Storgate
Øvre Storgate på Bragernes i Drammen er en av de eldre hovedgatene i byen som strekker seg fra Bragernes torg, gjennom rundkjøringen på Øvre sund hvor den fortsetter vestover fremtil til krysset Landfall/Nedre Ørengate. Gata er en av byens best bevarte bygningsmiljø fra tiden mellom 1811 og 1866. Langs gata er den gamle bygningsstrukturen bevart, med våningshus i Bidemeierstil mot gata og sjøbod og uthus mot Drammenselva. Denne bygningsstrukturen utgjorde bygningsmassen på Bragernes før den store bybrannen i 1888. Bygningene i dette området har, med noen unntak, gjennomgått lite forandringer, og fremstår i stor grad som autentiske både med tanke på bygningsmateriell, utforming og detaljering. Detaljer som dører, inngangspartier, gesimsbånd og paneler, er noe av det som skiller seg ut i forhold til bebyggelse fra senere perioder. Gata inneholder flere kjente bygninger, deriblandt Drammens Teater som har sin opprinnelse i 1870, Harmonien, Biengården og Wenneberggården. Gata het opprinnelig Storgaten.
Kayes
Kayes er en by i det vestlige Mali, og hovedstad for regionen med samme navn. Den er også hovedstad for en av regionens kretser, også den med samme navn som byen. Byen har beliggenhet ved Senegal, og hadde nesten 130 000 innbyggere ved folketellingen i 2009. Kayes har gode vei. og togforbindelser, både til landets hovedstad Bamako i sørøst, og også til Senegals hovedstad Dakar ved Atlanterhavetet i vest. Kayes var også hovedstad i Fransk Sudan i perioden 1892 til 1899.